

**LATVIJAS REPUBLIKAS**

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.441**

(prot. Nr.37, 31.§)

**Par investīciju projekta „Daudzdzīvokļu dzīvojamās mājas energoefektivitātes paaugstināšana un remonts Šaurajā ielā 26, Daugavpilī” īstenošanu un līdzekļu piešķiršanu no pamatbudžeta programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 21.panta pirmās daļas 27.apakšpunktu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37., 40.punktu, Daugavpils pilsētas domes 2020.gada 10.septembra lēmumu Nr.408 „Par aizņēmuma ņemšanu investīciju projekta „Daudzdzīvokļu dzīvojamās mājas energoefektivitātes paaugstināšana un remonts Šaurajā ielā 26, Daugavpilī” īstenošanai”, lai 2020.gadā nodrošinātu investīciju projekta realizāciju plānotajā apjomā –30% no kopējā investīciju projekta apmēra, Daugavpils pilsētas domes Finanšu komitejas 2020.gada 24.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Uzsākt investīciju projekta „Daudzdzīvokļu dzīvojamās mājas energoefektivitātes paaugstināšana un iekštelpu remonts Šaurajā ielā 26, Daugavpilī” īstenošanu pirms Pašvaldību aizņēmumu un galvojumu kontroles un pārraudzības padomes atļaujas par ilgtermiņa aizņēmuma ņemšanu, nodrošinot finansējumu līguma saistību izpildei no pašvaldības budžeta līdzekļiem līdz Aizņēmuma līguma noslēgšanai.
2. Līguma saistību izpildei ar pilnsabiedrību „PMK un BB” (reģ.Nr. 41503081998) par būvdarbu veikšanu atklāta konkursa „Daudzdzīvokļu dzīvojamās mājas energoefektivitātes paaugstināšana un iekštelpu remonts Šaurajā ielā 26, Daugavpilī” ietvaros, ar SIA „REM PRO” (reģ.Nr. 41503041904) par autoruzraudzību, ar SIA INRI” (reģ.Nr. 41503010158) par būvuzraudzību, piešķirt no pamatbudžeta programmas „Izdevumi neparedzētiem gadījumiem” 120082 EUR (simtu divdesmit tūkstoši astoņdesmit divi *euro*) apmērā.
3. Apstiprināt Daugavpils pilsētas domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumus 2020.gadam, saskaņā ar pielikumu.

Pielikumā: Daugavpils pilsētas domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2020.gadam.

Domes priekšsēdētājs *(personiskais paraksts)* I.Prelatovs